Өпкө чабыш
Өпкө чабыш - улуттук оюндардын байыркыларынын бири. Ал аш-тойлордо ойнолгон. Эки тараптан эки таз кишиге мыкты аттарды мингизип, бөктөрүнчөк байлап, жылаңбаш, камчы ордуна ашка же тойго союлган жылкылардын өпкөсүн кекиртеги менен колдоруна берип, коштоочулардын жетекчилиги менен беттештирет. Эки-үч ирет чабышкандан кийин эле жумшак өпкө үзүлүп түшүп, колдорунда кекиртеги калат. Бүтүн кекиртек камчыдан да катуу, бекем болот. Кекиртек менен чапкылаганда чыдай албай качканы жеңилди болуп эсептелет. 
Оюндар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А., Б.: Мамлекеттик тил жана энциклопедия борбору, 2014. илл. ISBN 978 9967-14-111 -7